Nicolás Maduro

Nicolás Maḍuro Moros (bhâsa Spanyol: [nikoˈlas maˈðuɾo ˈmoɾos]  lahèr 23 Novèmber 1962) panèka politisi Venezuela sè dhâddhi Presiḍen Venezuela ka-65 molaè taon 2013. Sabellunna atugas è bâbâna Presiḍen Hugo Chávez dhâddhi Mentri Luar Negeri molaè taon 2016 bân 2013 Bâkkèl Presiḍen Venezuela ḍari 2012 s/d 2013.

Mantan sopir bis, è buḍi arè dhâddhi pimpinan serikat buruh, sabellunna èpèlè ka Majelis Nasional è taon 2000. Èangghep è pan-bârâmpan posisi è Pamarènta'an Venezuela è bâbâna Chávez, è antarana Menteri Luar Negeri è taon 2006 bân bâkkèl Presiḍen è taon 2012. Èjhârbâ'aghi dhâddhi "aḍministrator bân politisi sè palèng mampu è ḍâlem lingkaran Chávez". Saellana Chávez sèdhâ èomommaghi è tangghâl 5 Maret 2013, Maḍuro èasumsiaghi kalabân pamennang kakobâsa'an bân tanggung jawab dhâddhi presiḍen. Pemilu khusus èlaksana'aghi è tangghâl 14 April 2013, ka'angghuy mèlè presiḍen anyar, bân Nicolás Maḍuro mennang kalabân 50,62% sowara dhâddhi calon Partai Sosialis Bersatu Venezuela. Nicolas èresmiaghi è tangghâl 19 April 2013.

molaè èpèlè dhâddhi presiḍen, Maḍuro ampon nerrossaghi bânnya' kabijakghân Chávez, sè aghâbây status sosial ekonomi Venezuela toron, kalabân kriminalitas, inflasi, kamèskènan, bân kalaparan sè terros ogghâ cè' ceppètdhâ. Kakorangan sè kadhâddhiyân è Venezuela bân taraf oḍi' sè toron aghâbây protes sè èmolaè è taon 2014, sè èpabânnya' ḍâddhi gejolak è bhân sabbhân naghara sè èterrossaghi kantos taon 2016. Maḍuro èangghep dhâddhi moḍel ka'angghuy Chávez, sè ngaḍopsi gaya kepemimpinan otoriter.Corrales, Javier; Penfold, Michael (2014). Dragon in the tropics : hugo chavez and the political economy of revolution in venezuela (Edisi Second). [S.l.]: Brookings Institution Press. hlm. xii. ISBN 0815725930.

 Panangkepbhân 
è arè Sabto, 3 Jânuwari 2026, militer Amerika Serikat mèghâ' Maḍuro polana todḍhuwân mimpin organisasi perḍagangan narkoba internasional. Venezuela ètuḍuh jhâ' Amèrika Serikat ampon abit ngèncer caḍangan minyak bân gas Venezuela sè cè' ngontongaghina.

Venezuela èkaparcajâ aghâdhui caḍangan mènnya' bân gas sè bânnya', bâḍâ sè èparcajâ mènnya' bân gas è Venezuela dhâddhi sè palèng bhâghus è dhunnya.

 Sombher